Tere tulemast vaatama saadet "Evangeelium Andrew Wommackiga"
mis räägib Jumala armust ja tingimusteta armastusest.
Siin aga Andrew Wommack isiklikult.
Tere tulemast vaatama taas me saadet!
Meil on hetkel pooleli seeria "Jüngerdav evangelism".
Tegu on võimsa teemaga.
Kogudus peab õppima jüngerlusest ja seda, kuidas teha jüngreid.
Kuidas olla jünger ja kuidas teha jüngreid.
Kui seda kõike teeksime,
selle asemel, et saada vaid pöördunuid,
muudaks see kõike.
Me kogudused, rahvad ja elud oleks hoopis teistsugused.
Tean, et need on julged väljaütlemised,
aga usun seda kogu oma südamest.
Nii olengi selle seeria käigus jaganud väga võimsaid asju.
Nüüd aga piiblisalmide juurde, mida Jumal kasutas selleks,
et alustaksime oma piiblikooliga.
Jumal kõnetas mind tegelikult mitmeid aastaid,
enne, kui mõistsin,
kuidas üks piiblikool suudaks vastata nendele nõuetele.
Nii muutsin oma kõneviisi.
Selle asemel, et inspireerida ja motiveerida inimesi
kogema vaid hetkelist imet,
hakkasin ma neid hoopis süstemaatiliselt õpetama,
et nad võiks kasvada ja saada küpseks
ning saada ise Jumalalt kõike, mida nad vajavad.
Ma ei tea, kas näete seda erinevust,
aga enamus jumalasulaseid ei tee seda.
Enamus jumalasulaseid kütavad teenistusele tulnud inimesed üles,
ehitades üles nende usku,
et nad saaks oma ime kätte läbi nende võidmise ja teenimise,
nähes imesid sündimas just siis ja seal.
Samas kui Jumal on muutnud mind selliselt,
et ma püüan õpetada inimestele, kuidas võtta ise Jumalalt vastu
ja seda mitte vaid ühekordse loona.
Me ei saa ehitada inimesi
vaid hetke emotsioonide ja usu najal üles,
sest tegu on jüngerdamise protsessiga.
Nii muutusin juba aastakümneid tagasi evangelistist pigem õpetajaks,
kes õpetab Kristuse Ihu, et nad võiks saada küpseks
ja võtta ise Jumalalt otse asju vastu.
Jumal näitas mulle järgnevaid piiblisalme
ja seda, kuidas teha läbi piiblikooli jüngreid.
2. Timoteose 2:1 "Sina siis, mu poeg,
saa vägevaks armus, mis on Kristuses Jeesuses!"
Ma võiks sellest igavesti jutustada,
aga see on miski, mida Jumal tegi mu elus 20 aastat.
Ta õpetas mulle Jumala armust.
Olin olnud kui variser,
kes püüdis läbi oma tegude teenida välja Jumala soosingut.
Mu käitumine oli parem kui enamus inimestel
ning ometi jäi midagi puudu ja ma olin närviline, hukkamõistev jne.
Jumal näitas seda mulle,
lastes mul saada osa Tema armastusest ja armust
lahus kõigest, mida oleksin väärinud.
Nii õppisingi 20 aastat
tundma Jumala armu ja Temaga suhtlemist
tuginedes Tema ja mitte oma headusele.
2. Timoteose 2:2:
"Ja mida sa minult oled kuulnud paljude tunnistajate kuuldes,
see anna ustavate inimeste hoolde,
kes edaspidi sobivad õpetama ka teisi."
See ongi see motiveeriv tegur kogu me piiblikooli tegevuse taga.
Meil on Colorado-Springsis vaid üks kool,
aga samas üle 30 kooli üle maailma.
Lõuna-Ameerikas, Austraalias, Indias, Lõuna-Aafrikas, Ugandas,
Saksamaal, Poolas, Venemaal jne.
Kuid see ei hõlma endas veel neid koole,
mida meie koolid omakorda rajavad.
Ehk siis, meil on 33 piiblikooli, mis alluvad otseselt meile,
olles juhitud meie kooli vilistlaste poolt.
Aga samas lähevad neist koolidest õpilased välja
ja alustavad omakorda uute piiblikoolidega,
mis alluvad otseselt neile koolidele.
Nii et ma ei räägi neist, vaid nö esimese ringi piiblikoolidest,
mille tegevus tugineb just neile printsiipidele,
millest Jumal on mulle rääkinud.
Ta tahab, et võtaksin kogu õpitu
ja annaksin selle edasi teistele ustavatele inimestele,
kes on omakorda võimelised õpetama teisi.
Milline radikaalne erinevus lähenemisviisides inimestele,
mida enamus kogudusi samas teeb.
Enamus kogudustes on nii,
et osa inimesi saab üles köetud ja täidetud Jumalaga
ja siis kogudus tuleb ning ammutab nende käest.
Palun ärge mõistke mind valesti.
Ma ei eitagi, et kogudustes on erilise võidmisega inimesi.
1. Korintlastele 12:4-11 ütleb, et on inimesi,
kellel on tervendamise, imede tegemise või usu and.
Nii on ka igati kohane, kui need imed voolavad nende läbi.
Mul endal pole selliseid ande, kuid ma eita, et on inimesi, kellel on.
Nii on ka igati kohane minna nende juurde
ja saada osa võidmisest, mis on nende elu üle.
Samas ma ei usu, et see on peamine viis,
kuidas Jumal tahab sulle neid asju anda.
Rääkides näiteks tervenemisest, heast käekäigust, vabanemisest,
rõõmust, rahust või millest iganes muust -
see pole Jumala esimene valik,
et jookseksid kellegi võitud inimese juurde,
et ammutada neid asju tema käest.
Samas, kui ainus viis millegi saamiseks Jumalalt oleks see,
et pead saama jüngriks ja uuendama oma meeli,
saades täidetud Jumalaga ja tehes koostööd Temaga,
et kogeda ise tervenemist, õitsengut, vabanemist, rõõmu ja kõike muud,
kuna tead ise nii hästi Jumala Sõna.
Kui see oleks ainus viis, kuidas saada midagi Jumalalt,
siis mis saaks inimesest, kellel on vaid nädal elada jäänud?
Tal kuluks oma meelte uuendamiseks 2-3 aastat.
Lisaks sellele, et saada lahti kibestumisest, valust, vihast
ja kõigest muust, millega saatan on neid hävitanud.
Kui neile öeldaks, et neil on vaid nädal jäänud elada,
kuniks mõni haigus tapab nad,
siis mis neist saaks?
Sest neil pole seda 2-3 aastat, et õppida saama ise midagi Jumalalt.
Kui ainus viis, kuidas Jumalalt midagi saada,
oleks olla Tema jünger ja õppida tundma Tema Sõna,
siis kui see oleks ainus viis, oleksime määratud surmale.
Te võib-olla surete ja lähete taevasse,
aga teil poleks enam aega uuendada oma meeli.
Nii et kui inimesed tulevad Jumala juurde
ja nende elu on juba varemeis, täis tohutuid probleeme,
siis Jumal tahab aidata neid.
Kuna aga neil pole enam aega uuendada 2-3 aastat oma meeli,
siis nad võivad langeda suurde meeleheitesse ja masendusse
ja kukuvad nö ree pealt maha ega jätka enam Issanda otsimist.
Tänu sellele ongi Jumal
andnud koguduse inimestele erinevaid ande.
Nii et kui oled näiteks surmavalt haige ja sa saad päästetud,
aga su usk pole veel kasvanud ja sa ei tea, mida Piibel ütleb,
siis sa võid minna nende juurde ja saada terveks
läbi üleloomuliku võidmise, mis on mõne kristlase üle.
Olgu selleks siis imede tegemise või tervendamise and.
Selliseid inimesi on koguduses olemas.
Usun, et tänapäevalgi on selliseid inimesi,
kellel on üleloomulikud annid,
kelle kaudu inimesed saavad imeliselt terveks.
Kui ma olin alles noor kristlane,
siis ma käisin Kathryn Kuhlmani teenistustel.
Minu jaoks on Kathryn Kuhlman üks selliseid inimesi,
kellel oli imede tegemise and
ja kelle kaudu sündis üleloomulikke asju.
Olin ta teenistustel abiliseks
ja nägin seal erakordseid asju sündimas.
Usun, et selliseid inimesi on veel tänapäevagi koguduses.
Inimesi, kelle elu üle on eriline võidmine.
Nii et ma ei eita seda kuidagi.
Samas usun, et kõik see on sinu aitamiseks
vaid rasketel aegadel ja kriishetkedel, kus su enda küpsusest jääb väheks.
Sest Jumal ei taha, et maadleksid neis olukordades
või annaksid neis otsad, kuna sul pole olnud aega küpseda.
Kuna Ta armastab sind nii väga,
ongi koguduses inimesi, kelle poole abi saamiseks pöörduda
ja kellelt saada üleloomulikku abi.
Kuid see polnud kunagi Jumala plaan,
et see asendaks sinu jüngriks saamist ja kasvamist.
Tegu oli vaid ajutise lahendusega, mis hoiaks sind elus ja toimimas,
kuniks sinust saab jünger ja sa jõuad õppida kõiki neid asju,
võttes seda kõike Jumala enda käest vastu.
Vabandust, kui kedagi solvan - see pole kuidagi mu soov,
aga ma ei saa eirata suurimaid koguduses esinevaid puudusi.
Kõik, mis puutub kiriku vaimulikkonda -
neisse, kes kannavad pastorikraed ja kel on "eriline suhe" Jumalaga,
mistõttu, kui tahad kuulda Jumalalt, pead minema nende juurde,
et nemad ütleks sulle, mida Jumal ütleb.
Kui vajad tervenemist, on nemad need, kes sind tervendavad
Kui vajad kogeda head käekäiku või abi abielu küsimustes,
pead pöörduma nende poole, kes seisvad sinu ja Jumala vahel.
Ma ei pea seda Jumalast lähtuvaks kontseptsiooniks.
Jumal tahab, et igaüks meist ise
kasvaks, areneks ja oleks elujõuline jünger,
kes elab ja käib ise Jumala väes.
Samas, keset seda jüngriks saamise protsessi
ole piisavalt aus ja alandlik,
kui sul pole piisavalt usku
ja arsti poolt öeldu on reaalsem su jaoks
kui Jumala poolt öeldu,
siis pole hullu - sa oled keset protsessi
ja alles teel sinna suunas.
Kuniks sa aga pole veel valmis,
siis mine kellegi juurde, kellel on need annid
ja ammuta neist andidest ning võidmisest.
Usu Jumala üleloomulikku tervendamisse!
Usu, et kellegi palve aitab sul leida tööd.
Kui sa ise ei suuda seda ammutada, siis palugi kellegi teise abi.
Selles pole midagi halba seni,
kuni sa ei asenda jüngriks saamist teiste abiga.
Nii püüangi öelda, et Kristuse Ihu ei tea, mida tähendab olla jünger.
St isikut, kes jätkab Jumala Sõna uurimist seni,
kuni saab vabaks.
Kogudus pole esitlenud seda kui eesmärki iga kristlase jaoks,
vaid seda peetakse ainult vaimulikkonna pärusmaaks.
Tavausklikud peavad kui sõltuma nö professionaalsetest kristlastest,
kes teevad kõiki neid asju nende eest.
Selline suhtumine aga on täiega mäda.
Jumal igatseb, et igaüks meist suhtleks Temaga otse
ja saaks Temalt asju otse,
kuuldes Tema häält ja elades Jumala üleloomulikkuses.
See kõik pole vaid valitutele.
See pole vaid apostlitele, prohvetitele, evangelistidele,
pastoritele ja õpetajatele.
Efeslastele 4:11-12 on öeldud, et kõik need eelmainitud rollid
on selleks, et valmistada usklikke abistamistööle
Kristuse ihu ülesehitamiseks.
Usun, et need teenistusannid on antud selleks,
et aidata ja täiustada usklikke, et nemad teeksid Jumalariigi tööd.
See pole kunagi olnud Jumala plaan,
et koguduse vaimulikud oleksid ainsad küpsed isikud,
kes juhiksid teisi Jumala juurde,
palvetaks nende eest ja aitaks neil midagi Jumalalt saada.
Jumal andis need annid,
et aidata kaasa iga uskliku küpsemisele,
et nemad võiks minna välja ja teha Jumalariigi tööd.
Karjased ju ei sünnita lambaid, vaid ikka lambad sünnitavad lambaid.
Karjaste ehk pastorite ülesanne on kanda hoolt lammaste eest,
et nad oleksid küpsed, tegusad ja terved
ja läheksid välja ning tooksid ilmale uusi lambaid.
Iga koguduse liige peaks minema välja
ja juhtima inimesi Jeesuse juurde ning jüngerdama neid.
Pastori asi on aidata koguduse liikmeid,
et nad saaks minna välja ja täita Jumala kutset.
Kogudused tervikuna aga ei mõtle nii.
Nii olemegi võtnud need inimesed, kelle elu üle on eriline võidmine...
Ma ei kritiseeri seda kuidagi.
Mu endagi elu üle on õpetamise võidmine
ja ma olen osa 5-laadsest teenistusest,
millest Efeslaste 4 peatükk räägib.
Nii et ma ei kritiseeri seda,
aga ma ütlen, et see on vale, kui usklikud ei saa ise küpseks,
vaid tulevad hoopis minu juurde
otsekui salakaubitsedes evangeeliumiga.
Nad ise ei ammuta Jumalalt midagi,
nad ei uuenda oma meeli
ega tegele lihalike probleemidega oma elus,
mida saatan kasutab nende takistamiseks.
Nad kasutavad oma aega, milleks iganes.
See ei pea olema tingimata patt,
aga nad on nii haaratud töötamise või hobidega,
filmide või muude asjadega, mida telekast vaadata,
et nad ei kasva vaimulikult.
Kui aga siis mõni probleem tekkib, jooksevad nad minu juurde,
et mina nende eest palvetaks ja neid tervendaks.
Ma armastan inimesi
ja mul pole midagi hädas olijate aitamise vastu.
Küll aga häirib mind tõsiselt,
kui inimesed asendavad oma isikliku suhte Jumalaga minuga.
Mu igatsus on, et te kasvaks ise ja saaks küpseks
ja hea uudis on see, et see on igati võimalik.
Ma ei usu, et keegi meist oleks loodud täiesti üksikuks.
Me vajame inimesi enda ümber, kes meid julgustaks.
Kuid me ei tohiks jääda terveks eluks kui väikesteks beebideks.
See ei tohiks olla nii, et me ei tea 20-30-aastaste kristlastena,
mida Piibel ütleb,
nii et küsime kellegi teise käest selles osas nõu.
Me peaksime kasvama ja küpsema, saades jüngriks.
See on just see, mida Paulus Timoteosele ütles.
2. Timoteose 2:2:
"Ja mida sa minult oled kuulnud paljude tunnistajate kuuldes,
see anna ustavate inimeste hoolde, kes edaspidi sobivad õpetama ka teisi.
Iga inimene, kes usub siiralt Jeesusesse,
peaks kasvama ja küpsema punkti,
kus ta suudab ületada ja võita eluraskusi ning saatana kiusatusi.
Punkti, kus ta elab võidukat elu.
Seejärel aga tuleb võtta kõik see, mis on toiminud su enda elus
ja anda need edasi teistele, õpetades neid välja.
Selles loos peitub aga ka üks kiusatus
ja see on arvamus, et me oleme asendamatud.
Sama nagu vanemad, kes ei lase oma lastel minna,
vaid kes panevad nad endast sõltuma.
Ma ei tea, kas mõistate, mida püüan öelda,
aga usun, et selliseid jumalasulaseid on palju,
kes ütlevad: "Sa vajad seda võidmist, mis on mu elu üle!"
ja nad tõmbavad kõigi tähelepanu iseendale.
Seda valdavalt tänu oma ebakindlusele.
Nad arvavad, et kõik nii väga vajavad ja tahavad neid.
Mina usun, et tõeline jumalasulane peaks tegutsema selliselt,
et ta jääb mingi hetk "töötuks".
Me peame võtma kõik need asjad, mille Jumal on meile andnud
ja külvama need teiste inimeste ellu,
lootes jõuda mingi hetk punkti, kus nad ei vaja meid enam.
Jah, me kõik vajame üksteist,
aga mitte selliselt, et peaksime üksteisest sõltuma.
Inimesed võivad vajada sind tänu teievahelisele suhtele
või armastusele, mida nad sinu vastu tunnevad.
Mis puutub vanematesse ja lastesse, siis kui nende vahel on eluterve suhe,
võivad vanemad olla endiselt sõbraks oma lastele
isegi, kui lapsed on kodunt lahkunud.
Kuid neid ei tohiks sundida seisu, kus nad peavad elama kodus
ja teie kannate endiselt hoolt nende eest.
Nad peaks minema ise tööle ja saama omadega ise hakkama.
See nabanöör tuleb läbi lõigata.
Vahel tuleb lapsed lausa "uksest välja lükata"
ja öelda, et aeg on täiskasvanuks saada
ning võtta ise vastutus oma elu eest.
Vaimulikus mõttes aga on mitmeid jumalasulaseid,
kes panevad oma koguduse rahva endast sõltuma,
öeldes: "Mul on võidmine ja vaadake, mida Jumal on mu elus teinud!"
Nad tõmbavad kõiki enese ligi, pannes inimesi sõltuma endast
ja tagades sellega endale tööd.
Kuid see on enese ego upitamine.
Nii võib juhtuda,
et juhid kellegi Jumala juurde ja jüngerdad teda,
aga see on nii rahuldust pakkuv ja tähendusrikas su jaoks,
et kui sa pole ettevaatlik, jääb see inimene sinust sõltuvaks.
Jüngri eesmärk aga on kasvatada üles selliseid inimesi,
kes saaksid omadega ise hakkama, ilma sinuta.
Jah, te vahel võib olla hea ja armastav side,
aga see on sõltumatu
ja mitte manipulatsioonist või kontrollist lähtuv.
Ma olen täna ikka väga palju asju öelnud.
Kui olete mind tõesti mõttega kuulanud,
siis see on üks neid asju, mis on paljudes kogudustes valesti.
Arutasin just täna ühe inimesega teatud asju.
Ei hakka detailidesse laskuma, sest ei taha kõlada kriitilisena,
aga on väga palju inimesi, teenistusi ja võrgustikke,
mis seavad piiranguid sellele,
mida me võime mu saates öelda või teha.
Nad ei taha, et inimesed vastaksid otse mulle,
sest nad kardavad kaotada sellega raha ja mõjuvõimu.
Nii panevad nad inimesi otsekui endast sõltuma,
piirates seda, mida ma tohin või ei tohi.
Samas kui ma naasesin hiljaaegu Venemaalt ja Inglismaalt,
kus minuga oli ka kaasas üks kuulus kristlasest muusik,
keda ma inimestele tutvustasin.
Ta sai levitada inimestele tuhandeid ja tuhandeid CD'sid,
mispeale ma saan inimestelt kirju selle kohta,
kui väga ta muusika neile meeldib.
Samas see muusik tänas mind,
öeldes, et mitte keegi teine pole teda sellisel kujul promonud.
Ma intervjueerisin kahte kristlikku teenistust
me telesaadete jaoks,
reklaamides ka nende kodulehekülgi ja raamatuid.
Nad ütlesid, et mitte keegi teine
pole kunagi varem lasknud neil midagi sellist teha.
"Mis mõttes te reklaamite meie teenistust?
Te ei kardagi seda teha?"
Kuid see on minu veendumus, mille järgi püüan elada -
ma ei taha, et inimesed elaksid minust sõltuvalt.
Jah, ma tahan olla osa protsessist
ja ma tahan olla kasutatud Jumala poolt,
et Ta saaks puudutada inimeste elusid.
Kui aga sa ise oled otseühenduses Jumalaga,
siis tänu Jumalale selle eest!
Sel juhul peaksid liikuma edasi
ja mitte ootama, et mina sulle kõike ütleks.
Ma võin suunata sind Jumala juurde,
kes saab läbi Püha Vaimu anda sulle juhiseid.
Seda tehes jään ma küll ühtpidi "töötuks",
sest sa oled küps ja saad ise hakkama
ega pea minust sõltuma.
Kui tahad minuga endiselt lävida, kuna oled tänulik,
et Jumal on mind kasutanud näitamaks sulle teatud tõdesid ja asju,
siis selles pole midagi halba.
Aga tegu oleks lihtsalt armastava lävimise ja osadusega,
mitte manipulatsioonist ja kontrollist lähtuva suhtega.
Seal on suur vahe.
Ma ei ütle seda sageli avalikult, küll aga inimestele isiklikult,
et jumalasulased tervikuna on äärmiselt ebakindlad.
Nad sõltuvad väga palju inimeste heakskiidust
ja on väga ebakindlad.
Seda ka Jumalas.
Seetõttu näemegi palju valitsemist, manipulatsiooni ja kontrollimist.
Seda seetõttu, et meid pole jüngerdatud
ja me pole saanud küpseda.
Paulus ütles: "Võtke kõik omandatu ja jagage seda teistega,
et nemad omakorda läheks välja ja teeks seda sama,
tegutsedes teist sõltumatult."
Ärge muutke inimesi enesest sõltuvaks,
vaid las nad sõltuda Jumalast.
Suunake neid Jumala ligi, et neil võiks olla elav suhe Jumalaga.
Õpetage neile Jumala Sõna,
et nad võiks elada oma elu otsese Jumala juhtimise ja kontrolli all
See kõik on oluline osa jüngerdamisest.
Need on asjad, mis on muutnud mu elu
ja mis on ka me teenistuse keskpunktiks.
Usun, et Jumal on sindki kõnetanud.
Taaskord, kui oled omadega olukorras,
kus ütles: "Kõlab hästi, aga ma pole veel jõudnud sinna.
Olen alles alguses - alles 1. etapis, mistõttu vajan pidevalt teiste abi.
Ma ei koge Jumalalt otsest õnnistust, tervenemist või vabanemist.
Olen neis asjus veel nii sõltuv teistest.
Mida ma siis tegema pean?"
Selleks olengi mina ja teised jumalasulased,
et sind aidata,
nii et kasuta seda ära!
Ammuta ka telesaadetest, CD'dest-DVD'dest, internetist jne.
Pole vähimatki põhjust,
miks sa ei saaks jätkata oma jüngriks saamise protsessi.
See on see, milleks Jumal on meid kutsunud
ja see on see, millest olen ka viimased 3 nädalat õpetanud.
Me aeg on tänaseks läbi,
aga ma jätkan järgmine kord 2. Timoteose 2 põhjal õpetamist,
rääkides, mida jüngerlus endast kujutab.
Mul on ka jüngerdamise teemalisi DVD'sid ja CD'sid.
Ühtlasi on meil terve pakett materjale.
Kui küsid: "Kust selle protsessiga alustada,
siis meil on sulle head materjali, millega alustada
ja millest kuuled järgnevas reklaamis.
Julgustan sind tellima endale neid materjale,
võttes meiega ühendust.
Ühtlasi aga vaata meid järgminegi kord,
mil jätkan õpetamist jüngerdava evangelismi teemal.
Andrew õpetusseeria "Jüngerdav evangelism"
on saadav kas CD'na või DVD'na.
Tellimisel tuleb täpsustada, kas soovite CD'd või DVD'd.
Kogu kursus on tellitav ka paketina,
mis kätkeb endas 48't õppetundi ja on koostatud selliselt,
et igaüks saab nende abil
jõuda ükskõik, kus ja millal mõne uskmatuni,
jüngerdada mõnda uut usklikku või kasvada koos teistega Issandas.
Kõik need õppetunnid on koondatud ühte raamatusse,
aga neid on võimalik trükkida ka CD pealt PDF-failidena.
Kogu see väärtuslik materjal
on saadaval nii inglise kui hispaania keeles.
Ka on võimalik tellida seda kursust kui osana jüngerlusõpetuse seeriast.
Kui nõustud Andrewga, et peame tegema jüngreid
ja mitte vaatama vaid, kuidas saada vastpöördunuid,
siis julgustame sind tellima endale kogu selle seeria.
Lisaks jüngerdava evangelismi kursusele
kätkeb see seeria endas ka kolme teist õppematerjali.
"Uus sina ja Püha Vaim", "Pingevaba muutumine"
ja "Vaim, hing ja ihu".
Need materjalid aitavad sul läbida kõige olulisemaid samme,
et saada jüngriks ja jüngerdada ka teisi.
Kogu see seeria on tellitav ekraanil nähtava kodulehe kaudu.
Ekraanil on kõik kontaktandmed, mille kaudu võtta ühendust.
Loodame sinust kuulda juba täna!
2. Timoteose 2:2
"Ja mida sa minult oled kuulnud paljude tunnistajate kuuldes,
see anna ustavate inimeste hoolde, kes edaspidi sobivad õpetama ka teisi.
Charise Piiblikool Hollandis
Siin on Mark Becking.
Ta oli veel mõni aasta tagasi edukas psühholoog,
kes spetsialiseerus juhtide koolitamisele Hollandis.
Ammutades aga Andrew õpetustest, muutus ta elu täielikult.
Miski mu sees seisis vastu mõttele
pöörduda tagasi oma vana ameti juurde.
See tahe sai risti löödud.
Mu identiteet ei peitunud enam psühholoog olemises,
vaid see peitus Kristuses.
Mu sügavaim igatsus oli jagada head sõnumit.
Nagu paljud teisedki, koges ka Mark vajadust
saada immutatud armu ja armastuse õpetusest.
Nii läkski ta Charise Piiblikooli Inglismaal.
Selleks ajaks, kui ta lõpetas,
oli nii Inglismaa kooli juht kui teisedki
märganud Marki juhtimisoskusi.
Nii küsisid nad, kas Mark oleks valmis avama Hollandis Charise Piiblikooli.
Tänaseks juhib Mark üht edukaimat piiblikooli
kogu Charise Piiblikooli ketis.
Ta on olnud ülevaatajaks 1-õppeaasta materjalidele,
mille tõlkimisele kulus 20 000 tundi.
Jumal on varustanud meid piisava arvu tõlkidega,
nii et tänaseks on 1-õppeaasta materjalid tõlgitud
ja nad töötavad juba 2-õppeaasta materjalide kallal.
Koolis käib 90 täis- ja poole ajaga õpilast
ning hetkel kasutuses olevad ruumid kipuvad juba kitsaks jääma.
Jumala õnnistus on selle kooli üle.
Kui Jumal ei ehita koda, näevad ehitajad asjata vaeva.
Usun, et see on peamine põhjus, miks siinne töö nii edukalt õitseb.
Kui soovid rohkem infot Charise Piiblikooli kohta Hollandis,
külasta ekraanil nähtavat kodulehte.
Tõlge: Anne-Ly Raukas
Andrew Wommacki Teenistus